**Gulács Község Önkormányzata Képviselő-testületének 2018. március 12. napján megtartott nyílt ülésének**

**tárgysorozata**

**jegyzőkönyve**

**határozata**: 25-35

**Száma**: 84-6/2018.

**T Á R G Y S O R O Z A T A**

**1.) Pályázat benyújtása rendkívüli önkormányzati támogatásra**

**2.) Pályázat benyújtása rendkívüli szociális támogatásra**

**3.) Aktuális kérdések**

 3.1. HEP felülvizsgálata

 3.2. Gépjármű balesetéről szóló tájékoztató

 3.3. LEADER pályázat

 3.4. Intrum Justitia megkeresése

 3.5. Nemzeti Szabadidős- Egészség Sportpark Programban benyújtott kérelem

 támogatásának elfogadásáról

 3.6. DIGI adóvevő elhelyezése a víztorony igénybevételével

 3.7. Tájékoztató a „ Külterületi utak felújításáról „ elbírált pályázatáról

 3.8. Mezőőri szolgálat eszközbeszerzése

Gulács, 2018. március

 **Ujvári Judit**

 polgármester

**J E G Y Z Ő K Ö N Y V**

**Készült:** Gulács Község Önkormányzata Képviselő-testületének 2018. március 12. napján megtartott nyílt üléséről.

**Az ülés helye:** Községháza ülésterme

**Jelen vannak**: Ujvári Judit polgármester

 Bagi Sándor alpolgármester

 Balogh Ibolya képviselő

**Tanácskozási joggal jelen van**: Vassné Szűcs Róza jegyző

A jegyzőkönyvet készítette Fekete Lászlóné köztisztviselő

**Ujvári Judit polgármester** Üdvözli a megjelent képviselőket, meghívottakat, jelenlévőket. Megállapítja, hogy az 5 képviselőből 3 képviselő jelen van, az ülés határozatképes.

Jegyzőkönyv hitelesítőnek javasolja Balogh Ibolya képviselőt.

A szavazás eredménye 3 igen szavazat, a Képviselő-testület egyhangúlag döntött.

A polgármester kéri, hogy aki a meghívóban szereplő napirendet elfogadja - kézfelemeléssel jelezze.

A szavazás eredménye 3 igen szavazat.

A Képviselő-testület 3 igen szavazattal az alábbi napirendet fogadja el:

1. **Pályázat benyújtása rendkívüli önkormányzati támogatásra**

Előterjesztő: Ujvári Judit polgármester

2.**) Pályázat benyújtása rendkívüli szociális támogatásra**

Előterjesztő: Ujvári Judit polgármester

**3.) Aktuális kérdések**

**Ujvári Judit polgármester** Megkérdezi, hogy mindenki megkapta-e a testületi anyagot, és megnyitható-e az email?

A képviselők a testületi anyagot megkapták.

Igen, az anyagot meg tudják nézni.

**Napirendek tárgyalása:**

1. **Pályázat benyújtása rendkívüli önkormányzati támogatásra**

 Előadó: Ujvári Judit polgármester

A pályázati kiírás a jegyzőkönyv mellékletét képezi.

**Ujvári Judit polgármester** Ebben az évben is megjelent a pályázati lehetőség az önkormányzatok részére, az anyagot átküldtem. Mint minden évben az önkormányzatok részére a pályázatot kétszer lehet benyújtani. Úgy gondoltuk, hogy élnénk a lehetőséggel. Kinek van kérdése, ezzel kapcsolatban?

**Bagi Sándor képviselő** Mennyit igényelnénk?

**Ujvári Judit polgármester** KÖH támogatás összegét, az orvosi ügyelet hozzájárulását, számlatartozásokat. Ez számításunk szerint 5 millió forintot jelent.

*A polgármester kéri, hogy aki elfogadja a rendkívüli önkormányzati támogatásra pályázat benyújtását – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**25/2018. (III.12.)**

 **önkormányzati határozata**

**rendkívüli önkormányzati támogatására vonatkozó igény benyújtásáról**

**A Képviselő-testület:**

*Gulács Község Önkormányzata Képviselő-testülete a helyi önkormányzatok rendkívüli támogatására vonatkozó igény benyújtásával kapcsolatosan az alábbi határozatot hozza:*

1. *A Magyarország 2018. évi központi költségvetéséről szóló 2017. évi C. törvény 3. melléklete I.7. pont és az I.10. pont 1.b.) alapján települési önkormányzatok rendkívüli önkormányzati támogatására vonatkozó igény benyújtására pályázatot nyújt be a támogatás elnyerése érdekében.*
2. *Felkéri a polgármestert, hogy tegyen intézkedést a pályázati anyag elkészítésére, benyújtására és egyben felhatalmazza a pályázathoz szükséges nyilatkozatok megtételére.*

**Határidő:** pályázati kiírás alapján

**Felelős:** Ujvári Judit polgármester

1. **Pályázat benyújtása rendkívüli szociális támogatásra**

 Előterjesztő: Ujvári Judit polgármester

A pályázati kiírás a jegyzőkönyv mellékletét képezi.

**Ujvári Judit polgármester** Ismerteti a napirend anyagát. Kérdés, hozzászólás van-e ?

*A polgármester kéri, hogy aki elfogadja**Rendkívüli szociális támogatás benyújtását – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**26/2018. (III.12.)**

 **önkormányzati határozata**

**Döntés a települési önkormányzatok rendkívüli önkormányzati költségvetési támogatása keretében nyújtandó rendkívüli szociális támogatás igénylésére kiírt pályázat benyújtásáról**

**A Képviselő-testület:**

*A Magyarország 2018. évi központi költségvetéséről szóló 2017. évi C. törvény 3. melléklete I.7. pont és az I.10. pont alapján települési önkormányzatok* ***1.c) rendkívüli települési támogatás keretében rendkívüli szociális támogatásra,*** *az Szt. 45. §.-a szerinti támogatások 2018. évi kifizetéséhez pályázatot nyújt be a támogatás elnyerése érdekében.*

*Felhatalmazza a polgármestert a pályázat benyújtására és a szükséges intézkedések megtételére.*

*Határidő: 2018. július 15.*

*Felelős: polgármester*

**3.Aktuális kérdések**

**3.1. Gulács Község Önkormányzata HEP –nak felülvizsgálata**

**Ujvári Judit polgármester** A programon most jelenleg nem akarunk változtatni, határozatra van szükség arról, hogy nem kívánunk változtatni. Pályázatok benyújtása e program nélkül nem történhet meg.

*A polgármester kéri, hogy aki elfogadja az előterjesztést – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**27/2018. (III.12.)**

 **önkormányzati határozata**

**Gulács Község Önkormányzata HEP felülvizsgálata**

**A Képviselő-testület:**

a Helyi Esélyegyenlőségi Programot áttekintette, és azt változtatás nélkül jóváhagyja.

**3.2. Gépjármű balesetéről szóló tájékoztató**

**Ujvári Judit polgármester** Már biztosan mindenki számára ismeretes, hogy az önkormányzat gépjárművét december elején buszbaleset érte. Részletesen elmondja, hogy mi is történt. A napokban az önkormányzat megkapta a biztosító tájékoztatását, 1.009.528.-Ft összegről szól.

*A polgármester kéri, hogy aki elfogadja a tájékoztatást – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**28/2018. (III.12.)**

**önkormányzati határozata**

**Gépjármű balesetéről szóló tájékoztató**

**A Képviselő-testület:**

 A polgármester Gépjármű balesetéről szóló tájékoztatóját tudomásul veszi.

**3.3. LEADER pályázat**

**Ujvári Judit polgármester** Kondi terembe tudnánk gépeket beszerezni, illetve üdvözlőtáblákat a település ki-bejáratához.

*A polgármester kéri, hogy aki egyetért a támogatás beadásával – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**29/2018. (III.12.)**

**önkormányzati határozata**

 **a Leader pályázati felhívások támogatási kérelmének benyújtására**

**A Képviselő-testület:**

1. támogatási kérelmet nyújt be **Szabadtéri és szabadidős és** ***rekreációs tevékenységek fejlesztése keretében*** Felső-Tisza Völgye Vidékfejlesztési Egyesületáltal meghirdetett pályázati felhívásra , melynek keretében a konditerem eszköz beszerzése valósul meg.
2. Gulács Község Önkormányzata Képviselő-testülete a 2018. évi költségvetés terhére felhatalmazza a polgármestert, hogy az önerő összegét, maximum 500.000.-Ft-ot biztosítsa.

*A polgármester kéri, hogy aki egyetért a támogatás beadásával – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**30/2018. (III.12.)**

**önkormányzati határozata**

 **a Leader pályázati felhívások támogatási kérelmének benyújtására**

**A Képviselő-testület:**

1. támogatási kérelmet nyújt be **Térségi egységes arculati információs pontok** **létrehozása** Felső-Tisza Völgye Vidékfejlesztési Egyesületáltal meghirdetett pályázati felhívásra, melynek keretében település üdvözlő tábláinak felújítása valósul meg.
2. Gulács Község Önkormányzata Képviselő-testülete a 2018. évi költségvetés terhére felhatalmazza a polgármestert, hogy az önerő összegét, maximum 300.000.-Ft-ot biztosítsa.

**3.4. Intrum Justitia megkeresése**

**Ujvári Judit polgármester** Sajnos még mindig a telefon miatt vagyunk gondban, újabb megkeresés érkezett, T-Mobile Szolgáltató felé 177.924.-Ft, Vodafone 103.839.-Ft Balogh Margit gulácsi lakos tartozása, 328.187.- Ft + eljárási költség 18.051.-Ft Balogh Richárd szintén gulácsi lakos tartozása.

**3.5. Nemzeti Szabadidős- Egészség Sportpark Programban benyújtott kérelem támogatásának elfogadásáról**

**Ujvári Judit polgármester** Tájékoztatja a jelenlévőket, hogy a sportparkra megjött a válasz, kisebb területre kaptuk meg az támogatást, mint amire pályázatunk. Semmi nem kell hozzá, nincs önerő, elvégzik a munkálatokat. Szeretnénk a helyszínt megváltoztatni az orvosi rendelő udvarára. Indokoltabbnak látnám, ha oda épülne meg, mivel ott található a konditerem is.

**Vassné Szűcs Róza jegyző** Építési szempontból megfelel?

**Ujvári Judit polgármester:**Én azt gondolom, igen, de helyszíni bejárás fog történni az építtető részéről.

*A polgármester kéri, hogy aki egyetért a javaslattal – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**31/2018. (III.12.)**

**önkormányzati határozata**

**Nemzeti Szabadidős- Egészség Sportpark Programban benyújtott kérelem támogatásának elfogadásáról**

**A Képviselő-testület:**

a Nemzeti Fejlesztési Minisztérium által közétett Nemzeti Szabadidős- Egészség Sportpark Programban benyújtott kérelem támogatásáról szóló miniszteri döntést elfogadja.

a BMS-I-120/0007/2018 számú döntésről szóló értesítés szerint 1 db B típusú sportparkot Gulács 272 hrsz-ú ingatlanon kívánjuk megépíteni, ami valóságban Gulács, Szabadság utca 24 sz. alatt található.

**3.6. DIGI adóvevő elhelyezése a víztorony igénybevételével**

**Ujvári Judit polgármester** A Vízmű által küldött megkeresést felolvassa. Az önkormányzat arról döntött, hogy 100.000.-Ft + ÁFA /hó bérleti díjat kérünk. Most olyan megkeresést kaptunk, hogy évi 450.000.-Ft bérleti díjat ajánlanak fel nekünk. Részletesen ismerteti a megkeresést.

**Bagi Sándor képviselő**  Én nem adnám oda, ha az önkormányzat kapná meg évente, mi kérjük a teljes összeget. 950.000.-Ft, tartom magam a korábbi döntéshez.

**Ujvári Judit polgármester** Tehát a teljes összeget az önkormányzat kapja meg?

*A polgármester kéri, hogy aki egyetért a javaslattal – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**32/2018. (III.12.)**

**önkormányzati határozata**

**DIGI adóvevő elhelyezése a víztorony igénybevételével**

**A Képviselő-testület:**

megismerve a TRV Zrt. által a víztorony igénybevételére tett ajánlatát, úgy dönt, hogy fenntartja a 6/2018.(I.23.) önkormányzati határozatában foglaltakat, mely szerint 950.000 Ft/év bérleti díj ellenében hozzájárul az adóvevő elhelyezéséhez.

**Vassné Szűcs Róza jegyző** A Hírközlő Hivataltól lehetne megkérdezni még, hogy kinek, melyik szolgáltatónak van még felszerelve készüléke.

*A polgármester kéri, hogy aki egyetért a javaslattal – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**33/2018. (III.12.)**

**önkormányzati határozata**

**Nemzeti Médiai- és Hírközlési Hatóság megkeresése**

**A Képviselő-testület:**

felhatalmazza a polgármestert, hogy kérjen tájékoztatót az Debreceni Média és Hírközlő Hivataltól , hogy a Gulács Község Önkormányzata tulajdonát képező víztornyot milyen szolgáltatók veszik igénybe.

**3.7. Tájékoztató a „ Külterületi utak felújításáról „ elbírált pályázatáról**

**Ujvári Judit polgármester** A támogatói okiratban a teljes beruházást kell megvalósítani, ennek összege 99 millió forint, 5 % önerőt kell biztosítani, a támogatásként viszont csak 68 millió forintot kaptunk, ezért megfellebbeztük, mert olyan kódszám volt feltüntetve a pályázatban, ami az Éngy-ben nem szerepel.

*A polgármester kéri, hogy aki egyetért a tájékoztatással – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**34/2018. (III.12.)**

**önkormányzati határozata**

**Tájékoztató a „ Külterületi utak felújításáról „ elbírált pályázatáról**

**A Képviselő-testület:**

a polgármester által adott tájékoztatót a **a „ Külterületi utak felújításáról „ elbírált pályázatáról elfogadja.**

Úgy dönt, hogy a támogatói okiratban meghatározott összeget nem fogadja el.

**3.8. Mezőőri szolgálat eszközbeszerzése**

**Ujvári Judit polgármester** Az elmúlt hétvégén a mezőőrt támadást érte, bejelentést kapott, hogy ismeretlen személy fát tulajdonított el, erre reagálva a helyszínre sietett, ahol tettleges bántalmazás érte. Hivatalos személy elleni bántalmazásról van szó, feljelentést tett, ezek után a gáz spray, gumi bot, bilincs, taktikai öv beszerzését javaslom.

*A polgármester kéri, hogy aki egyetért a javaslattal – kézfelemeléssel jelezze.*

A Képviselő-testület 3 igen szavazattal alábbi határozatot hozta:

**Gulács Község Önkormányzata**

**Képviselő-testületének**

**35/2018. (III.12.)**

**önkormányzati határozata**

**Mezőőri szolgálat eszközbeszerzése**

**A Képviselő-testület:**

Egyetért azzal, hogy a mezőőr részére gáz spray, gumi bot, bilincs, taktikai öv biztosítva legyen.

Ujvári Judit polgármester megköszönte a megjelenést, az ülést bezárta.

 **Ujvári Judit Vassné Szűcs Róza**

polgármester jegyző

 **Balogh Ibolya**

 jegyzőkönyv-hitelesítő